Title: ประกาศกรมสวัสดิการและคุ้มครองแรงงาน เรื่อง กำหนดแบบยื่นคำขอใบอนุญาตเป็นหน่วยงานฝึกอบรมการดับเพลิงขั้นต้นและเป็นหน่วยงานฝึกซ้อมดับเพลิงและฝึกซ้อมอพยพหนีไฟ และกำหนดสถานที่ยื่นคำขอ

ประกาศกรมสวัสดิการและคุ้มครองแรงงาน

ประกาศกรมสวัสดิการและคุ้มครองแรงงาน
เรื่อง
กำหนดแบบยื่นคำขอใบอนุญาตเป็นหน่วยงานฝึกอบรมการดับเพลิงขั้นต้น
และเป็นหน่วยงานฝึกซ้อมดับเพลิงและฝึกซ้อมอพยพหนีไฟ
และกำหนดสถานที่ยื่นคำขอ

อาศัยอำนาจตามความในข้อ ๓ ข้อ ๕ และข้อ ๙
แห่งกฎกระทรวงการเป็นหน่วยงานฝึกอบรมการดับเพลิงขั้นต้น
และการเป็นหน่วยงานฝึกซ้อมดับเพลิงและฝึกซ้อมอพยพหนีไฟ พ.ศ. ๒๕๕๖
อธิบดีกรมสวัสดิการและคุ้มครองแรงงานจึง ออกประกาศไว้ ดังต่อไปนี้

ข้อ ๑[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒  การยื่นคำขอใบอนุญาตเป็นหน่วยงานฝึกอบรมการดับเพลิงขั้นต้น
และเป็นหน่วยงานฝึกซ้อมดับเพลิงและฝึกซ้อมอพยพหนีไฟ ให้เป็นไปตามแบบ ดพ. ๑
ท้ายประกาศนี้

ข้อ ๓  การยื่นคำขอต่ออายุใบอนุญาตเป็นหน่วยงานฝึกอบรมการดับเพลิงขั้นต้น
และเป็นหน่วยงานฝึกซ้อมดับเพลิงและฝึกซ้อมอพยพหนีไฟให้เป็นไปตามแบบ ดพ. ๒
ท้ายประกาศนี้

ข้อ ๔  การยื่นคำขอใบอนุญาตและคำขอต่ออายุใบอนุญาตตามข้อ
๒ และข้อ ๓ ให้ยื่น ณ สำนักความปลอดภัยแรงงาน เว้นแต่หน่วยงานราชการส่วนภูมิภาค
หน่วยงานราชการส่วนท้องถิ่นที่ไม่ได้ตั้งอยู่ ณ กรุงเทพมหานคร ให้ยื่นคำขอ ณ
สำนักงานสวัสดิการและคุ้มครองแรงงานจังหวัดในเขตพื้นที่

ประกาศ
ณ วันที่ ๔ มีนาคม พ.ศ. ๒๕๕๗
พานิช  จิตร์แจ้ง
อธิบดีกรมสวัสดิการและคุ้มครองแรงงาน

[เอกสารแนบท้าย]

๑. แบบคำขอใบอนุญาตเป็นหน่วยงานฝึกอบรมการดับเพลิงขั้นต้นและเป็นหน่วยงานฝึกซ้อมดับเพลิงและฝึกซ้อมอพยพหนีไฟ
(แบบ ดพ. ๑)
๒. แบบคำขอต่ออายุใบอนุญาตเป็นหน่วยงานฝึกอบรมการดับเพลิงขั้นต้นและเป็นหน่วยงานฝึกซ้อมดับเพลิงและฝึกซ้อมอพยพหนีไฟ
(แบบ ดพ. ๒)

(ดูข้อมูลจากภาพกฎหมาย)

ปริยานุช/ผู้จัดทำ
๒๕ มีนาคม ๒๕๕๗

อุษมล/ผู้ตรวจ
๙ เมษายน ๒๕๕๗

[๑] ราชกิจจานุเบกษา
เล่ม ๑๓๑/ตอนพิเศษ ๔๖ ง/หน้า ๑๒/๑๔ มีนาคม ๒๕๕๗